text: सत्तारूढ़ पार्टी के अखबार रोडोंग सिनमुन के एक संपादकीय में गत सप्ताह ट्रंप की दक्षिण कोरिया की यात्रा पर गुस्सा जताया गया है। ट्रंप ने अपनी यात्रा के दौरान उत्तर कोरिया की क्रूर तानाशाही की निंदा की थी। संपादकीय में कहा गया है, सबसे घोर अपराध जिसके लिए उन्हें कभी माफ नहीं किया जा सकता है वह है कि उन्होंने शीर्ष नेतृत्व की प्रतिष्ठा को नुकसान पहुंचाने की जुर्रत की। उन्हें यह पता होना चाहिए कि वह एक घोर अपराधी है जिसे कोरियाई लोगों ने मौत की सजा दी है।